b'\n_START_ARTICLE_\nSimca-Gordini T15\n_START_PARAGRAPH_\nSimca-Gordini T15 je dirkalnik, ki je bil uporabljen na dirkah za Veliko nagrado, Formuli 1, Formule 2 in \xc5\xa1portnih dirkalnikov med letoma 1947 in 1958 ve\xc4\x8dinoma s strani mo\xc5\xa1tva Equipe Gordini. Skupno je bil dirkalnik uporabljen kar na 292-ih dirkah, na katerih je dosegel \xc5\xa1estnajst zmag in \xc5\xa1e dvaintrideset uvrstitev na stopni\xc4\x8dke. Ve\xc4\x8dina zmag je bila dose\xc5\xbeena na dirkah Formule 2, razen dveh na dirkah za Veliko nagrado, Jean-Pierre Wimille na dirki Copa Acci\xc3\xb3n de San Lorenzo v sezoni 1948 in Juan Manuel Fangio na dirki za Veliko nagrado Marseilla v sezoni 1949, ter zmagi Maurica Trintignanta na neprvenstveni dirki Formule 1 za Veliko nagrado Albija v sezoni 1951.'